open-index/open-wikipedia-markdown huggingface dataset:
பொது மூலம்

இரு உயிரினங்களுக்குப், புவியின் வாழ்க்கை  வரலாற்றின் ஏதாவது ஒரு கட்டத்தில் பொதுவான முன்னோடி இருந்தால், அவ்வுயிரினங்களுக்கான **பொது மூலம்** அம்முன்னோடியாகும்.  எடுத்துக்காட்டாக, பூனை, புலி, சிங்கம், சிறுத்தை எனும் பூனை-இனத்தைச் சேர்ந்த  அனைத்து இனங்களுக்கான முன்னோடி, 10.3 மில்லியன் ஆண்டுகளுக்கு முன்னர் இருந்த ஓர் உயிரினமாகும். இங்கு முன்னோடி எனக் குறிப்பிடப்படும் உயிரினம்,  தனிப்பட்ட ஒரு உயிரினமாகவோ, அல்லது பல்வேறு உயிரினங்களின் ஒன்றுசேர்ந்த உயிரணுக்குழுவாகவோ இருக்கும்.

படிவளர்ச்சிக் கொள்கையின் கூற்றுப்படி புவியிலுள்ள பல்வகையான அனைத்து உயிரினங்களும் ஒரே மூலத்திலிருந்து தோன்றின. இக்கோட்பாட்டுக்கு **உயிர்ப் பொது மூலம்** என்று பெயர்.

## உயிர்ப் பொது மூலத்திற்கான சான்று
* இரசாயனச் சான்று
இதுவரை தெரிந்த அனைத்து உயிரினங்களுமே டி.என்.ஏ. மற்றும் ஆர்.என்.ஏ எனும் மரபணுமூலக்கூறுகளால் மட்டுமே அமையப்பட்டிருக்கிறது.

## மேற்கோள்கள்


பகுப்பு:மரபியல்
பகுப்பு:உயிரியல் துறைச்சொற்கள்
மின் தானுந்து

[thumb|[டெஸ்லா ரோட்ஸ்டர், 2008 இல் வெளியிடப்படும் இவற்றின் முதல் 650 தானுந்துகள் லித்தியம்-அயன் மின்கலங்களைப் பாவித்து 220 மைல்கள் செல்லக்கூடியன.]]
**மின் தானுந்து** (*Electric car*) என்பது எரிபொருளுக்கு பதிலாக மின் ஆற்றலைப் பயன்படுத்தும் தானுந்து ஆகும். மின்கலத்தில் ஆற்றல் சேமிக்கப்பட்டு மின்னோடி கொண்டு அதை இயக்க ஆற்றலாக மாற்றி மின் தானுந்து பயன்படுத்துகின்றது. இவற்றை நிர்வகிக்க இலத்திரனியல் கட்டுப்பாட்டு தொகுதியும் உண்டு. இதில் பயன்படுத்தப்படும் மின்கலங்கள் மீண்டும் மின்னேற்றம் செய்யப்படக்கூடிவை.

தற்போதைய சூழலில் மின் தானுந்துகள் விலை அதிகமானவை. ஆனால் எரி பொருள் விலை அதிகரிப்பு, சூழல் மாசடைதல் பிரச்சினை, தொழில்நுட்ப முன்னேற்றங்கள் ஆகிய காரணங்கள் எதிர்காலத்தில் கூடிய மின் தானுந்து பயன்பாட்டை ஏதுவாக்கும். மின் தானுந்து எரிபொருள் தானுந்து போல மாசடைந்த புகையை வெளியேற்றுவதில்லை என்பது குறிப்பிடத்தக்கது.

## மேற்கோள்கள்

பகுப்பு:மின்னியல்
பகுப்பு:தானுந்துகள்
பகுப்பு:பேண்தகு பொறியியல்
பகுப்பு:தானுந்து தொழில்நுட்பம்
பிறேமன் தமிழ் கலை மன்றம்

**பிறேமன் தமிழ் கலை மன்றம்** ஜெர்மனியில் பிறேமன் நகரில் உள்ளது.

ஈழத்தமிழரின் கலை பண்பாடு மறக்கப் படக் கூடாது. அதை இளைய சந்ததிக்கு எடுத்துச் சொல்ல வேண்டும். அதன் மூலம் அவர்களை எமது கலைகளில் ஈடுபடச் செய்து இலை மறை காயாக இருக்கும் கலைஞர்களை வெளிக் கொணர வேண்டும் என்ற நோக்கத்தையும், விருப்பத்தையும் நிறைவேற்ற ஒரு கலைமன்றம் வேண்டும் என்ற எண்ணம் 1992 மே மாதமளவில்  நாச்சிமார் கோயிலடி இராஜன் அவர்களுக்கு வந்தது.  அவரது அந்த எண்ணத்தையும், விருப்பத்தையும் துண்டுப்பிரசுரமாக்கியும், பூவரசு சஞ்சிகையில் வேண்டுகோளாகவும் விடுத்திருந்தார். அதற்கமைய 3 ஜூலை 1992 இல்,  18 கலை ஆர்வலர்கள் இணைந்து கொண்ட கூட்டத்தில்  பிறேமன் தமிழ் கலை மன்றம் அங்குரார்ப்பணம் செய்யப்பட்டது.

கடந்த 16 ஆண்டுகளில் 12 ஆண்டுகள் இளையோருக்கான தமிழார்வப் போட்டிகளை மன்றம் நடாத்தியுள்ளது திருக்குறள், ஆத்திசூடி, கொன்றை வேந்தன், மனனம், பேச்சு, பாடல், அறிவிப்பு போட்டிகள்.

இளவேனிற் கலைவிழா, ஆண்டுவிழாக்களில் நடனம், நாடகம், பட்டிமன்றம், கவியரங்கம் ஆகியவை அரங்கேற்றப் பட்டன. 2005 இல் இருந்து பொங்கல் விழா என்று இதன் செயற்பாடுகள் அமைந்துள்ளன.

## இவற்றையும் பார்க்க
* :en:Bremen

பகுப்பு:செருமானியத் தமிழர்
யூசஃப் ரசா கிலானி

**சயத் மக்தூம் யூசஃப் ரசா கிலானி** (உருது: سیّد مخدوم یوسف رضا گیلانی, பிறப்பு: ஜூன் 9, 1952, கராச்சி) பாகிஸ்தானின் அரசியல்வாதியாவார். பாகிஸ்தான் மக்கள் கட்சியின் துணைத் தலைவரான இவர் 2008இல் மார்ச் 22 இல் பிரதமராகப் பரிந்துரைக்கப்பட்டு மார்ச் 25 இல் பாகிஸ்தான் பிரதமரானார். பாகிஸ்தான் சட்டமன்ற சபாநாயகராகவும் (19931997), நடுவண் அரசில் அமைச்சராகவும் இருந்தவர் (1985-1986, 1989-1990).

## வெளி இணைப்புகள்
* பிபிசி தரவுகள்: யூசுப் ரசா கிலானி

## மேற்கோள்கள்

பகுப்பு:பாகிஸ்தான் அரசியல்வாதிகள்
பகுப்பு:1952 பிறப்புகள்
பகுப்பு:பாக்கித்தானின் பிரதமர்கள்
பகுப்பு:வாழும் மக்கள்
ஆஸ்திரேலியச் சட்டம்

**அவுஸ்திரேலிய சட்டம்** (*Law of Australia*) எனப்படுவது இங்கிலாந்தின் பொதுச் சட்டத்திலிருந்து (*English common law*) வந்த அவுஸ்திரேலியப் பொதுச் சட்டம், அவுஸ்திரேலியப் பாராளுமன்றத்தால் உருவாக்கப்பட்ட சட்டங்கள், அவுஸ்திரேலிய மாநிலங்களும் மண்டலங்களும் உருவாக்கிய சட்டங்கள் ஆகியவற்றை உள்ளடக்கியதாகும்.

அவுஸ்திரேலிய மாநிலங்களும் மண்டலங்களும் தனித்தனிச் சட்ட அலகுகளாகும். அவை ஒவ்வொன்றும் தமக்கான பாராளுமன்றங்களையும் நீதிமன்ற அமைப்புக்களையும் கொண்டிருக்கின்றன. ஒரு பிரதேசத்தின் சட்டம் மற்றையவற்றில் கவனத்திலெடுக்கப்பட்டாலும் கட்டுப்படுத்துவதாக அமையாது. அதேவேளை வெளிநாட்டு உறவுகள் போன்றவற்றின் கீழ்வரும் சட்டங்கள் அவுஸ்திரேலிய அரசினாலேயே உருவாக்கப்படுகின்றன. அவுஸ்திரேலிய அரசு உருவாக்கும் சட்டங்கள் அனைத்து மாநிலங்கள், பிரதேசங்களுக்கும் செல்லுபடியாகும்.

## மேற்கோள்கள்

பகுப்பு:ஆத்திரேலியாவின் அரசியல்
பூவரசு (சஞ்சிகை)

**பூவரசு சஞ்சிகை** 1991 இல், ஐரோப்பிய மண்ணில் தமிழ் வானொலிகளோ, தொலைக்காட்சிகளோ இல்லாத  கால கட்டத்தில் ஜேர்மனியின், பிறேமனில் இரு மாதத்துக்கு ஒரு சஞ்சிகையாக முகிழ்ந்தது. இதன் ஆசிரியர் இந்து மகேஷ்.

புலம்பெயர் மண்ணில் பல எழுத்தாளர்களை உருவாக்கிய, வளர்த்து விட்ட பெருமை, பல் வேறுபட்ட நாடுகளிலும் வாசகர்களைக் கொண்ட இந்தப் பூவரசு சஞ்சிகைக்கு இருக்கிறது.சஞ்சிகையின் செயற்பாடுகளாக ஒவ்வோர் ஆண்டும் சிறுகதை, கவிதை, கட்டுரைப் போட்டிகள் நடாத்தப்பட்டு ஆண்டு நிறைவை ஒட்டிய விழா கொண்டப்பட்டு அந்த விழாவில் போட்டிகளில் வென்றவர்களுக்குப் பரிசில்களும் வழங்கப்படுகின்றன.

2006க்குப் பிற்பட்ட காலங்களில் இணைய வளர்ச்சியின் மேலோங்கலில் பூவரசின் வருகையில் தள்ளாட்டம் ஏற்பட்டது. 2006 வரை இருமாதத்துக்கு ஒன்றாக வெளிவந்த சஞ்சிகை தற்சமயம் ஆண்டுக்கு இரண்டாக வெளிவருகிறது.

## வெளி இணைப்புகள்
பூவரசு, சில இதழ்கள் நூலகம் திட்டத்தில்

பகுப்பு:1990 களில் வெளிவந்த தமிழ் இதழ்கள்
பகுப்பு:2000 களில் வெளிவந்த தமிழ் இதழ்கள்
பகுப்பு:யேர்மனியத் தமிழ் இதழ்கள்
தான் சுவே

மூத்த தளபதி **தான் சுவே** (*Than Shwe*, பர்மிய மொழி: သန်းရွှေ) மியான்மார் நாட்டின் தலைவராவார். தத்மதௌ என்றழைக்கப்பட்ட பர்மிய இராணுவத்தின் தலைவராகவும் பர்மிய அமைதி மற்றும் வளர்ச்சி சங்கத்தின் தலைவராகவும் பணியாற்றுகிறார். 1962இல் நே வின் நடத்திய இராணுவப் புரட்சிக்கு பிறகு தான் சுவே இராணுவத்தில் நிதானத்துடன் மேலிடம் வந்தார். 1992இல் தலைவர் பதவியில் ஏறினார்.

பகுப்பு:மியான்மார் அரசியல்வாதிகள்
பகுப்பு:1933 பிறப்புகள்
பகுப்பு:வாழும் மக்கள்
கே. எஸ். பாலச்சந்திரன் (மெல்லிசைப்பாடகர்)

**கே. எஸ். பாலச்சந்திரன்** (மருதங்கேணி,பளை, இலங்கை)  ஈழத்தின் மெல்லிசைப் பாடகர்களில் ஒருவர். வானொலிக் கலைஞர்.

## வாழ்க்கைக் குறிப்பு
இவர் சிற்றம்பலம்(வல்வெட்டித்துறை), சின்னப்பிள்ளை(மருதங்கேணி) தம்பதிகளின் புதல்வர். போராளிக்கலைஞர் மேஜர் சிட்டுவின் சகோதரன். மருதங்கேணியில் பிறந்து வளர்ந்தவர். 17வயதுக்குப் பின் திருகோணமலைக்கு இடம் பெயர்ந்து அங்கேயே வாழ்வு அமைத்துக் கொண்டவர். 1985 இல் இருந்து ஜேர்மனியில் வட்கசன் நகரில் வசித்து வருகிறார்.

## மெல்லிசைப் பாடல்கள்
இவர் சிறுவயதிலேயே பரமேஸ், கோணேஸ் சகோதரர்களின் இசை நிகழ்ச்சிகளில் மேடையேறிப் பாடினார். ஒரு சமயம் கொழும்பில் நடந்த ஒரு நிகழ்ச்சியிலும் இவர் பாடிக் கொண்டிருந்தார். அந்த நிகழ்ச்சிக்கு இலங்கை ஒலி பரப்புக் கூட்டுத் தாபனத்தின் மெல்லிசை ஆர்வலர்களும் வந்திருந்தார்கள். அவர்கள் இவரின் குரல் வளத்தைக் கண்டு இவரை அழைத்து இலங்கை வானொலியின் ஒரு விளம்பரத்துக்குப் பாட வைத்தார்கள். இப்படியாக இலங்கை ஒலிபரப்புக் கூட்டுத் தாபனத்துக்குள் பிரவேசித்த இவர் அங்கு நடந்த ஒரு மெல்லிசைப் பாடகர் தேர்வில் கலந்து கொண்டார். குரலில் நல்ல வளம் மிக்க இவர் முதல் தரத்திலேயே மோகன்ராஜ் இன் தந்தை ஆர். முத்துச்சாமி அவர்களால் தேர்வு செய்யப்பட்டு மெல்லிசைப் பாடகர் ஆனார். இவரது முதற்பாடல் *இசைக்காய் நான் உனது இதயத்தை...* என்று தொடங்கும் பாடல். தற்சமயம் ஜேர்மனியின் பல பாகங்களிலும் அரங்கேறி இசை நிகழ்ச்சிகளை நடாத்திக் கொண்டிருக்கிறார்.

இவர் திரைப்படப் பாடல்களுக்கும் குரல் கொடுத்துள்ளார். இவர் பாடிய முதல் திரைப்படம் புதிய காற்று.

## பாடிய சில மெல்லிசைப் பாடல்கள்
* *பெற்ற மனம் பித்து என்பார் பிள்ளை மனம் கல்லு என்பார்*... (வரிகள்:ஈழத்து இரத்தினம், இசை: மோகன்ராஜ்)
* *இசைக்காய் நான் உனது இதயத்தை*...
* *தாயான உன்னை நோயாளி ஆக்கி தரை மீது வந்தேன் அம்மா*...
* *சந்திர முகம் உனதோ சிந்திடும் நிழல்*.. (இசை: மோகன்ராஜ்)
* *அன்னைக்கு இல்லாத பாசமா*... (வரிகள்: ஈழத்து இரத்தினம்)

## பாடிய சில திரைப்படப் பாடல்கள்
* *மலை நாட்டில் ஒரு மாற்றம் தர வேண்டும்...* (படம்: புதிய காற்று)
* *நான் உங்கள் தோழன்...* (படம்: வி. பி. கணேசனின் நான் உங்கள் தோழன்)

## இசைக்குழு
இவர் மிகவும் பிரபலமாக இருந்த சுண்டிக்குளி இராஜன் இசைக்குழுவின் இயக்குனராகவும் இருந்தார். முதலில் இந்த இசைக்குழுவை இயக்கி வந்த குணசேகரன்(பொறியியலாளர்) என்பவரே இவரிடம் இந்த இசைக்குழுவைக் கையளித்தார்.

## சுவையான தகவல்
ஒரே காலத்தில், ஒரே பெயரில் இரு கலைஞர்கள் அதுவும் ஒரே இடத்தில் இருப்பது எத்தணை சிக்கல்களைத் தரக்கூடியது. அந்த சிக்கல்களுக்கு இலங்கை ஒலிபரப்புக் கூட்டுத்தாபனக் கலைஞர்களும், இலங்கை வானொலியின் நேயர்களும் ஆளாகும் வகையில் இந்த மெல்லிசைப் பாடகர் கே. எஸ் . பாலச்சந்திரனும், அண்ணை றைற் கே.எஸ். பாலச்சந்திரனும் இருந்தார்கள். இன்னும் இருக்கின்றனர். இப்போதும் பலருக்கு இவர்களை யார் யாரென இனம் காணுவதில் குழப்பம் இருக்கிறது. இருவருமே கே. எஸ் . பாலச்சந்திரன்தான்.

## வெளி இணைப்புகள்
* பெற்ற மனம் பித்து என்பார்

பகுப்பு:ஈழத்து மெல்லிசைப் பாடகர்கள்
பகுப்பு:ஈழத்துக் கலைஞர்கள்
பகுப்பு:ஈழத்து திரைப்படப் பாடகர்கள்
பகுப்பு:செருமானியத் தமிழர்
ஸ்ரெபனி றைஸ்

**ஸ்ரெபனி றைஸ்** (*Stephanie Rice*, பிறப்பு: 17 யூன், 1988) ஓர் அவுஸ்திரேலிய நீச்சல் வீராங்கனை. 400 மீற்றர், 200 மீற்றர் ஆகிய தூரங்களுக்கான மெட்லி வகை நீச்சலின் தற்போதைய உலக சாதனையாளர். 2008 ஒலிம்பிக் போட்டிகளில் மூன்று தங்கப் பதக்கங்களைப் பெற்றவர்.

பகுப்பு:ஆஸ்திரேலிய நீச்சல் வீரர்கள்
பகுப்பு:1988 பிறப்புகள்
பகுப்பு:வாழும் மக்கள்
இந்தியா-பாகிஸ்தான் போர், 1965

**இந்திய-பாகிஸ்தான் போர், 1965** (*Indo-Pakistani War of 1965*) ஏப்ரல் 1965 முதல் செப்டம்பர் 1965 வரை பாகிஸ்தானுக்கும் இந்தியாவுக்கும் இடையில் இடம்பெற்ற போரைக் குறிக்கும். இது இருநாடுகளுக்கும் இடையில் சர்ச்சைக்குரிய பகுதியான காஷ்மீர் குறித்து உருவான **இரண்டாவது காஷ்மீர் போர்** என அழைக்கப்படுகிறது. முதலாவது காஷ்மீர் போர் 1947 இல் இடம்பெற்றது. ஜம்மு காஷ்மீர் பகுதிக்குள் ஜிப்ரால்ட்டர் நடவடிக்கை என்ற பெயரில் கிட்டத்தட்ட 600 பாகிஸ்தானியப் படைகள் இந்திய எல்லைப் பகுதிக்குள் ஊடுருவினர். இந்நடவடிக்கை தோல்வியில் முடிவடைந்ததை அடுத்து ஆகஸ்ட் 15 ஆம் நாள் இந்தியா பாகிஸ்தான் மீது தாக்குதலை அறிவித்தது. இரு நாடுகளுக்கும் இடையில் இரண்டாவது போர் தொடங்கியது. மொத்தம் ஐந்து வாரங்கள் நடந்த போரில் இரு தரப்பிலும் ஆயிரக்கணக்கானோர் மாண்டனர். ஐக்கிய நாடுகளின் அமைதி முயற்சிகளை அடுத்து போர் நிறுத்தம் ஏற்பட்டு அதன் பின்னர் சோவியத் ஒன்றியத்தில் தாஷ்கெண்ட் நகரில் இரு நாடுகளுக்கும் இடையில் அமைதி ஒப்பந்தம் கைச்சாத்திடப்பட்டது.

போரின் பெரும் பகுதி தரைப்படைகளினால் பிரச்சினைக்குரிய காஷ்மீர் பகுதியிலும் இரு நாடுகளுக்கும் இடையேயான பன்னாட்டு எல்லைப் பகுதியிலும் மேற்கொள்ளப்பட்டது. 1947 ஆம் ஆண்டிற்குப் பின்னர் இப்போரின் போதே காஷ்மீர் எல்லைப் பகுதியில் இரு தரப்பிலும் பெருமளவு இராணுவத்தினர் குவிக்கப்பட்டனர். பெரும்பாலான பகுதிகளில் விமானப் படைகள் தரைப் படைக்கு உதவியாகத் தாக்குதலில் ஈடுபட்டனர். ஏனைய இந்திய-பாகிஸ்தான் போர்களைப் போலவே இப்போர் நிலவரங்கள், மற்றும் விவரங்கள் பெருமளவு வெளியில் தெரிய வரவில்லை.

போரின் தொடக்கத்தில் இரு நாடுகளும் சம நிலையிலேயே இருந்தன. இந்தியாவின் டித்வால், ஊரி, பூஞ்ச் ஆகிய பகுதிகளை பாகிஸ்தான் கைப்பற்றியது. பாகிஸ்தானின் மூன்று முக்கிய இராணுவத் தளங்களை இந்தியா கைப்பற்றியது. செப்டம்பர் 1 இல் ஜம்மு பகுதிக்குள் அக்நூர் பகுதியில் பாகிஸ்தானின் ஊடுருவலை இந்தியா விமானப் படையின் உதவியுடன் தடுத்து நிறுத்தியது.

செப்டம்பர் 6, 1965 இல் பன்னாட்டு எல்லையைக் கடந்து லாகூர் நகரை அண்டினர். ஒரு மணி நேரத்தில் லாகூரைக் கைப்பற்றுவோம் என இந்தியா அறிவித்தது. அதே நாளில் பாகிஸ்தான வான் படையினரின் தாக்குதலில் பத்து இந்திய விமானங்கள் தகர்க்கப்பட்டன. செப்டம்பர் 10 ஆம் நாளில் இந்தியாவில் அம்ரித்சர் நகரை பாகிஸ்தான பீரங்கிப் படையினர் கைப்பற்ற எடுத்த முயற்சி தோல்வியில் முடிந்தது. 

## போர் நிறுத்தம்
செப்டம்பர் 22 ஆம் நாள் ஐக்கிய நாடுகள் இரு நாடுகளையும் நிபந்தனையற்ற போர் நிறுத்த ஒப்பந்தத்திற்கு வருமாறு கேட்டுக் கொண்டது. அதனை அடுத்து சோவியத்தின் தாஷ்கெண்ட் நகரில் இந்தியப் பிரதமர் லால் பகதூர் சாஸ்திரியும் பாகிஸ்தான் தலைவர் அயூப் கானும் அமைதி ஒப்பந்தத்தில் கையெழுத்திட்டனர். இதன்படி இருநாடுகளும் தங்கள் படையினரை தங்கள் எல்லைப் பகுதிக்குத் திரும்ப அழைக்க முடிவு செய்தனர்.

## குறிப்புகள்

## வெளி இணைப்புகள்
* - WTF - Indo-Pak war of ‘65. Why did we go to war?
* IAF Combat Kills - 1965 war ,(Center for Indian Military History)
* இரண்டாம் இந்திய-பாகிஸ்தானியப் போர்

பகுப்பு:இந்திய-பாகிஸ்தான் போர்கள்
பகுப்பு:1965 நிகழ்வுகள்
பகுப்பு:20 ஆம் நூற்றாண்டுப் போர்கள்
பிரசா ராச்யம் கட்சி

**பிரஜா ராச்யம் கட்சி** 2008இல் தெலுங்கு நடிகர் சிரஞ்சீவியால் தொடங்கின அரசியல் கட்சியாகும்.

2009ம் ஆண்டு 15வு மக்களவையுடன் இணைந்து நடக்கும் ஆந்திரப்பிரதேச சட்டமன்றத் தேர்தலில் இக்கட்சி மக்களவை மற்றும் சட்டமன்றத்தின் அனைத்து இடங்களிலும் தனித்து போட்டியிடுகிறது. தேர்தல் ஆணையம் இக்கட்சிக்கு பொது சின்னம் ஒதுக்க மறுத்து விட்டது. உச்ச நீதி மன்றத்தில் வழக்கு தொடுத்து, உச்ச நீதி மன்றம் இக்கட்சி போட்டியிட்ட இரயில் எஞ்சின் சின்னத்தை ஒதுக்குமாறு இடைக்கால தீர்ப்பு வழங்கியது . 2009ம் ஆண்டு நடந்த மக்களவைதேர்தலில் இக்கட்சி வெற்றி பெறவில்லை ஆனால் மக்களவைதேர்தலுடன் இணைந்து நடந்த சட்டமன்றத் தேர்தலில் இக்கட்சி 18 இடங்களை வென்றது, 16.12% வாக்குகளை பெற்று இக்கட்சி மூன்றாவதாக வந்தது . இக்கட்சியை காங்கிரசுடன் இணைத்துவிட சிரஞ்சீவி முடிவு செய்துள்ளார் ஆகத்து 22, 2011 அன்று முறைப்படி முழுமையாக இணைக்கப்பட்டுவிடும் என தெரிகிறது.

## மேற்கோள்கள்


பகுப்பு:ஆந்திர அரசியல் கட்சிகள்
பகுப்பு:2008இல் அரசியல்
தனியார் கோயில்

**தனியார் கோயில்** எனப்படுவது தனிநபர் முன்னின்று குறிப்பிடத்தக்க பணம் முதலீடு செய்து ஒரு கோயிலை உருவாக்கி நிர்வாகிப்பது ஆகும்.  இந்த கோயில் பொதுக் கோயிலில் இருந்து சட்ட நிர்வாக வழிகளில் பெரிதும் வேறுபடுகிறது.  பொதுக் கோயிலின் சொத்துரிமை பொதுவாக ஒரு அறக்கட்டளையிடம் இருக்கும்.  பொதுக் கோயில் நிர்வாகம் அறங்காவலர் சபையிடம் இருக்கும்.  தனியார் கோயிலின் சொத்துரிமை ஒரு தனிநபரிடம் இருக்கும்.  நிர்வாக செயலதிகாரமும் பொதுவாக தனிநபரிடம் இருக்கும்.  தனியார் கோயில்கள் பொதுக் கோயில்கள் போலவே பத்கர்களிடம் இருந்து அன்பளிப்பு பெறுவதும் வழமையே.  

தமிழர் குடியேறிய மேற்குநாடுகளில் பெரும்பான்மை கோயில்கள் தனியார் கோயில்களே.  இவை வணிக நிறுவனங்கள் போன்று இலாபத்தை குறிவைத்து நடத்தப்படுகின்றன என்ற விமர்சனமும் உண்டு.  

பகுப்பு:இந்துக் கோயில்கள்
கனடாவின் நடுவண் அரசுத் தேர்தல், 2008

thumb|right|250px|கனடாவின் நாடாளுமன்றம்
**கனடாவின் நடுவன் அரசுத் தேர்தல்** அக்டோபர் 14, 2008 நடைபெற்றது. கனடாவின் நடுவண் பழமைவாத கட்சியின் சிறுபான்மை அரசுக்கு போதிய ஒத்துழைப்பு கிடைக்கவில்லை என்கிற அடிப்படையில் தேர்தல் அறிவிக்கப்பட்டது.

இந்தத் தேர்தலில் முடிவாக கனடாவின் நடுவண் பழமைவாத கட்சி மீண்டும் சிறுபான்மை ஆட்சிக்கு வந்தது. அதன் தலைவர் சிரீபன் கார்ப்பர் கனடாவின் பிரதமராக மீண்டும் தேர்ந்தெடுக்கப்பட்டார். எதிர்கட்சியான லிபரல் கட்சி பெரும் தோல்வியை சந்தித்து 76 இடங்களை மட்டுமே கைப்பற்றியது.

தேர்தலில் முக்கிய விடயமாக சூழலியல் இருக்கும் என்று சிலரால் எதிர்பார்க்கப்பட்டது. ஆனால் உலகப் பெருளாதார நெருக்கடியும் அதனால் கனடாவுக்கு ஏற்படும் விளைவுகளும் முக்கிய பிரச்சினையாக எழுந்தது. குறிப்பாக வீழ்ச்சியடைந்து வரும் உற்பத்தி துறை கவனம் பெற்றது.

## தேர்தல் முடிவுகள்

## தேர்தல் 2008 முக்கிய விடயங்கள்
* உலகப் பொருளாதார நெருக்கடியினால் கனடாவுக்கான பாதிப்பு, எவ்வாறு அரசு எதிர்நோக்க வேண்டும்?
* பொருளாதாரம்: உற்பத்தித்துறை வீழ்ச்சி, கார்பன் வரி, வருமான வரி, எவ்வாறு உற்பத்திதுறையை மீட்பது?
* சுற்றாடல்/சூழல் பாதுகாப்பு (பச்சை மாற்றம்: கார்பன் வரி), கார்பன் வரி சுமையா, அவசியமா?
* கனடா பாதுகாப்பு/இராணுவ செலவு - ஆப்காஸ்னிஸ்தான் நடவடிக்கை, எப்பொழுது ஆப்காஸ்னிஸ்தான் நடவடிக்கையை முடிப்பது? அதன் செலவு என்ன?
* அரச மருத்துவ சேவை
* மத்திய மாநில சமன்பாட்டு நிதி பங்கீடு
* அமெரிக்க கனடா உறவு/வட அமெரிக்கா வர்தக உடன்படிக்கை வழக்குகள்
* குடிவரவாளர் பிரச்சினைகள்
* சட்டம்: இளம் குற்றவாழிகள் சட்டங்கள்
* பண்பாடு: பண்பாடு கலைகள் ஆகியவற்றுக்கான செலவீனங்கள்

## தேர்தலில் பங்குபெறும் கட்சிகள்
இந் தேர்தலில் பின்வரும் ஐந்து கட்சிகள் முக்கியப் பங்கு வகிக்கின்றன. 
* லிபிரல் கட்சி - கனடா நடுநிலைமைக் கட்சி - Liberal Party of Canada
* கன்சேர்வேட்டிவ் கட்சி - கனடா பழமைவாதக் கட்சி - Conservative Party of Canada
* நியூ டெமோக்கிராட்டிக் கட்சி - கனடா புதிய ஜனநாயகக் கட்சி - New Democratic Party (Canada)
* கனடா பசுமைக் கட்சி
* கியூபெக்வா கட்சி

## முக்கியத் தலைவர்கள்

## இவற்றையும் பார்க்க
* கனடா மத்திய அரச தேர்தல், 2006

## மேற்கோள்கள்


## வெளி இணைப்புகள்

பகுப்பு:2008 தேர்தல்கள்
பகுப்பு:கனடிய நடுவண் அரசுத் தேர்தல்கள்
மேத்தியூ பிலிண்டர்சு

கப்டன் **மத்தியூ பிலிடேர்ஸ்** (*Matthew Flinders*, மார்ச் 16, 1774 – ஜூலை 19, 1814) என்பவர் ஒரு வெற்றிகரமாக நாடுகளைக் கடல்வழியாகச் சுற்றிவந்த ஓர் ஆங்கிலேயக் கடற்படைத் தலைவர். இவரது 20 ஆண்டுகால கடல் பயணத்தின் போது கப்டன் வில்லியம் பிளை என்பவருடன் சேர்ந்து ஆத்திரேலியாவைச் சுற்றி வந்தார். தான் கண்டுபிடித்த கண்டத்துக்கு ஆத்திரேலியா என்ற பெயரைப் பயன்படுத்த ஊக்கமூட்டினார். கப்பல்களில் இருக்கக்கூடிய உபகரணங்களினால் திசையறி கருவிகளில் ஏற்படக்கூடிய தாக்கங்களைக் கண்டுபிடித்து அவற்றைத் திருத்தினார். *ஏ வாயேஜ் டு டெரா ஆஸ்டிரயில்ஸ்* என்ற நூலை எழுதினார்.

## வெளி இணைப்புகள்
* மத்தியூ பிலிண்டேர்ஸ் பற்றிய தரவுகள் 

பகுப்பு:பிரித்தானிய நாடுகாண் பயணிகள்
பகுப்பு:ஆத்திரேலிய வரலாறு
பகுப்பு:1774 பிறப்புகள்
பகுப்பு:1814 இறப்புகள்
லக்லான் மக்குவாரி

மேஜர் ஜெனரல் **லக்லான் மக்குவாரி** (*Lachlan Macquarie*, ஜனவரி 31, 1762 – ஜூலை 1, 1824), பிரித்தானிய இராணுவ வீரரும், காலனித்துவ நிர்வாகியும் ஆவார். இவர் 1810 முதல் 1921 வரை நியூ சவுத் வேல்ஸ் என்ற பிரித்தானிய முடியாட்சிக் காலனியின் ஆளுநராக இருந்தார். அந்நாட்டின் சமூக, பொருளாதார மற்றும் கட்டிடக்கலைக்கு இவர் பெரும் பங்காற்றியவர். ஆஸ்திரேலிய சமுதாயத்தில் நியூ சவுத் வேல்ஸ் மாநிலத்தில் குற்றவாளிகளின் குடியேற்றத்திட்டத்தை ஒரு முழுமையான விடுதலையடைந்த குடியேற்ற நாடாக ஆக்கியதில் இவரது பங்களிப்பு முக்கியமானதாக சரித்திரவியலாளர்கள் கருதுகிறார்கள்.

ஸ்கொட்லாந்தின் ஊல்வா தீவில் பிறந்த லக்லான் தனது 14வது அகவையில் அத்தீவை விட்டுப் புறப்பட்டார்.. எடின்பரோ ரோயல் உயர் பாடசாலையில் கல்வி கற்றார்.

1776 இல் கடற்படையில் இணைந்து வட அமெரிக்கா, இந்தியா, எகிப்து ஆகிய இடங்களில் பணியாற்றினார். பம்பாயில் ஜனவரி 1793 ஆம் ஆண்டில் விடுதலைக் கட்டுநர் ஆனார். 1789 இல் கப்டனாகவும், 1801 இல் மேஜராகவும், 1805 இல் லெப். கேணல் ஆகவும் பணி உயர்வு பெற்றார்.

ஏப்ரல் 1809 இல் நியூ சவுத் வேல்சின் ஆளுநராக நிமிக்கப்பட்டார்.

## மேற்கோள்கள்

## வெளி இணைப்புகள்
*The Macquarie Era - State Library of NSW 
* The Lachlan & Elizabeth Macquarie Archive - Macquarie University 

பகுப்பு:ஆத்திரேலிய ஆளுநர்கள்
பகுப்பு:நியூ சவுத் வேல்ஸ்
பகுப்பு:1762 பிறப்புகள்
பகுப்பு:1824 இறப்புகள்
சூறாவளி ஹானா

**சூறாவளி ஹானா** (*Hurricane Hanna*) 2008 அட்லாண்டிக் சூறாவளிப் பருவத்தின் எட்டாவது வெப்பவலயப் புயல் ஆகும். இது ஆகஸ்ட் 28 இல் லீவார்ட் தீவுகளின் கிழக்கு-வடகிழக்கே தோன்றியது. இதன் தாக்கத்தினால் விளைந்த வெள்ளப்பெருக்கினால் மட்டும் குறைந்தது 532 பேர் கரிபியன் தீவான எயிட்டியில் கொல்லப்பட்டதாக அறிவிக்கப்பட்டுள்ளது.

2008, செப்டம்பர் 6 காலை 8:00 மணிக்கு (1200 UTC) வெப்பவலய புயல் ஹானா ஐக்கிய அமெரிக்காவின் வட கரோலினாவின் கோல்ட்ஸ்பரோ நகரில் இருந்து 20 கடல் மைல்கள் தூரத்தில் நிலை கொண்டுள்ளது.

## தற்போதைய நிலவரம்
தற்போது மேரிலன்ட் மாநிலத்தின் வட பகுதியில் உள்ளது. செப்டம்பர் 6 இரவு அமெரிக்க நடு-அட்லான்டிக் மாநிலங்களில் 4-6 அங்குலங்கள் மழை பெய்யும் என்று எதிர்பார்க்கப்பட்டது.

## இவற்றையும் பார்க்கவும்
* சூறாவளி குஸ்டாவ்

## மேற்கோள்கள்

ஹன்னா
பகுப்பு:எயிட்டியில் இயற்கை அழிவுகள்
மருத்துவம் தலைப்புகள் பட்டியல்

## இயல்கள்

:*மருத்துவம் - Medicine
:* நலம் - Health
:* மருத்துவவியல்-Medical Sciences
:* உடற்கூற்றியல் - Anatomy
:* செவியியல் - Otology
:* கண் மருத்துவம் - Ophthalmology
:* பல்லியல் - Dentistry
:* தோலியல் - Dermatology
:* இழையவியல் - Histology
:* ஏதுவியல், காரண காரிய ஆய்வியல் - Etiology
:* மிடற்றியல் - Laryngolog
:* உணர்வகற்றியல் - Anesthesiology
:* செவி நாசி தொண்டை மருத்துவம் - Otorhinolaryngology
:* அறுவை மருத்துவம் - Surgery
:* மருந்தியல் - Pharmacology
:* உணவியல் - Nutrition
:* செவிலியல் - Nursing 
:* பிறப்பு இயல், ஈன் இயல், பேறு இயல், பேற்றியல் - Obsterics
:* நரம்பியல் - Neurology
:* எலும்பியல் *(osteology)*
:* இரத்தவியல்
:* தடுப்பாற்றலியல், தடுப்புத்திறனியல் - Immunology
:* நோய் காரணவியல்-Etiology
:* நோய் விபரவியல்-Epidemiology
:* நோய்க்குறியியல் Pathology
:* பெண் நோயியல்
:* குழந்தை மருத்துவம்
:* புறத்தோற்ற உடலளவையியல்
:* உயர்பாலூட்டியியல்
:* உடலியங்கியல்-Physiology
:* மனநோயியல் - Psychiatry
:* உளவியல் - Psychology
:* நரம்பு வழி உளப்பிணி மருத்துவம் - Neuropsychiatry
:* உடனலவியல்-Hygiene
:* குழியவியல்-Cytology
:* மரபியல்-Genetics
:* உயிரிரசாயனவியல்/உயிர் வேதியியல் (த.வ)-Biochemistry
:* கால்நடை மருத்துவம்-Veterinary Science
:*கதிர் மருத்துவம் - Radiotherapy
:*அணுக்கரு மருத்துவம்-nuclear medicine
:*கதிரியல்- radiology
:*நோயறி கதிரியல் (diagnostic radiology )
:*கதிர் ஏற்பளவியல் (dosimetry) 
:*கதிர் உயிரியல் -radiobiology
:*இனமுறை மருத்துவம்-Homeopathy
:*மூலிகை மருத்துவம்-Herbal Medicine
:*ஒவ்வாமை - allergy
:*இருதயவியல் - cardiology
:*உட்சுரப்பியல் - endocrinology
:*இரைப்பை குடல் இயல் - Gastroenterology
:*ஈரல் இயல் - hepatology
:*புற்றுநோயியல் - Oncology
:*மூலக்கூற்று உயிரியல் - Molecular Biology
:*உயிரிவேதியியல் -Biochemistry
:*உயிரிஇயற்பியல்-Biophysics

* 1284 - :en:Glasses
* 1674 - :en:Cell theory
* 1796 - :en:Vaccination
* 1800 - உணர்வகற்றல் 
* 1816 - துடிப்புமானி
* 1858 - படிவளர்ச்சி
* 1870 - :en:Germ theory of disease
* 1895 - ஊடுகதிர் அலைகள்
* 1896 - :en:Cardiac surgery
* 1905 - :en:Corneal transplantation
* 1928 - :en:Antibiotic - நோயுயிரிக் கட்டுப்படுத்தி: :en:Penicillin
* 1953 - டி.என்.எ
* 1957 - :en:Artificial pacemaker
* 1958 - :en:Medical ultrasonography
* 1967 - :en:Heart transplantation
* 1971 - :en:Computed tomography
* 1973 - :en:Magnetic resonance imaging
* 2000 - மனித மரபகராதித் திட்டம்

## உடல் உறுப்புகள்
* உடல் உறுப்புக்கள்

## நோய்கள்
* நோய்கள் பட்டியல்

## மருந்துகள்
* மருந்துகள்

## மருத்துவ கருவிகள்
* மருத்துவக் கருவிகளின் பட்டியல்

## விக்கித் திட்டம் உடல்நலம்
* விக்கிப்பீடியா:விக்கித் திட்டம் உடல்நலம்

## இவற்றையும் பார்க்க
* :en:List of basic health topics
* :en:Portal:Medicine

## வெளி இணைப்புகள்
* Medpedia 

பகுப்பு:மருத்துவம்
பகுப்பு:அறிவியல் தலைப்புகள் பட்டியல்
2008 கோடைக்கால இணை ஒலிம்பிக் விளையாட்டுப் போட்டிகள்

**2008 இணை ஒலிம்பிக் விளையாட்டுப் போட்டிகள்** மக்கள் சீன குடியரசுத் தலைநகரான பெய்ஜிங்கில் செப்டெம்பர் 6, 2008 தொடங்கி செப்டம்பர் 17, 2008 வரை நடைபெற்றது. இது 13வது மாற்றுத்திறனுடையோர் போட்டிகள் ஆகும். இம்முறை பொது ஒலிம்பிக் போட்டியின் குறிக்கோள் ஆன "ஒரே பூமி, ஒரே உல‌க‌ம்", மாற்றுத்திறனுடையோர் போட்டிக்கும் தெரிவு செய்யப்பட்டுள்ளது.

இந்த போட்டிகளில் உடல் ஊனமுற்றோர், கண்பார்வையற்றோர், காதுகேளாதோர், மனவளர்ச்சி குன்றியோர் கலந்துகொள்கிறார்கள்.
## மேற்கோள்கள்

பகுப்பு:இணை ஒலிம்பிக் விளையாட்டுகள்
பகுப்பு:2008 இல் விளையாட்டுகள்
தமிழ் மகளிர் பட்டியல்

## சங்க இலக்கியம்
* **[[சங்கத் தமிழ் பெண் புலவர்கள்]]**
* ஔவையார்
* ஒக்கூர் மாசாத்தியார்
* பொன்முடியார்
* காக்கைப் பாடினியார் - பெண் புலவர் - காக்கை பாடினியம் 
* வெண்ணிக் குயத்தியார்
* ஆதி மந்தியார்
* 33 சங்கப் பெண் புலவர்கள்
*

## நாயன்மார்கள்
* காரைக்கால் அம்மையார்
* இசைஞானியார் நாயனார்
* மங்கையர்க்கரசியார் நாயனார்

## ஆழ்வார்
* ஆண்டாள்

## இந்திய விடுதலைப் போராட்டம்
* வேலு நாச்சியார்
* குயிலி
* இலட்சுமி சாகல்
* வை. மு. கோதை நாயகி அம்மாள்
* கி. சாவித்திரி அம்மாள்
* கரினி
* அம்புஜத்தம்மாள்
* குமுதினி
* தில்லையாடி வள்ளியம்மை
* ருக்மணி லட்சுமிபதி

## தமிழீழ விடுதலைப் போராட்டம்
* **[[பெண் புலிகள்]]**
* மேஜர் சோதியா
* மாலதி
* தமிழ்க்கவி
* அன்னை பூபதி

## தென்னாபிரிக்க விடுதலைப் போராட்டம்
* தில்லையாடி வள்ளியம்மை

## அறிவியல்

## தொழில்நுட்பம்/பொறியியல்

## கல்வி

## மருத்துவம்
* முத்துலட்சுமி ரெட்டி - முதல் இந்திய பெண் மருத்துவர்
* சா. தருமாம்பாள்
* வி. சாந்தா - உலக சுகாதார அமைப்பு ஆலோசகர்

## இணையம்

## மனித உரிமைகள்
* ராஜினி திராணகம
* நவநீதம் பிள்ளை

## சட்டம்
* அம்பிகா சீனிவாசன்

## சமூக சேவை
* தங்கம்மா அப்பாக்குட்டி
* சின்னப்பிள்ளை

## தமிழறிஞர்கள்
* நீலாம்பிகை அம்மையார்
* அசலாம்பிகை அம்மை
* சாலினி இளந்திரையன்

## கவிதை
* குட்டி ரேவதி
* மாலதி மைத்திரி
* உமா மகேஸ்வரி
* சல்மா

## இசை
* பி. சுசீலா
* மதுரை சண்முகவடிவு சுப்புலட்சுமி
* தா. கி. பட்டம்மாள்
* எம். எல். வசந்தகுமாரி
* கொடுமுடி பாலாம்பாள் சுந்தராம்பாள்

## ஆட்டம்
* கே. ஜே. சரசா
* பத்மா சுப்ரமணியம்
* குமார் மாலா
* ருக்மணிதேவி அருண்டேல்
* முத்துக்கண்ணம்மாள்

## ஓவியம்

## இயங்குபடம்
* வனிதா - ஆசுகர் விருது பெற்றவர்

## விளையாட்டு
* இளவழகி - கரம் உலக வெற்றிவீரர்
* சாந்தி சுந்தராஜன் - ஆசிய விளையாட்டுப் போட்டி, 800 மீ ஓட்டம் வெள்ளி பதக்கம்
* உத்ரா - சதுரங்கம் http://www.muthamilmantram.com/viewtopic.php?f=175&t=28451
* சந்தியா (சிலம்பாட்டம்) - சிலம்பாட்டம்
* ரேவதி (விளையாட்டு வீரர்)
* யோகலட்சுமி - மலையேறுதல்

## எழுத்து
* தமிழ்ப் பெண் எழுத்தாளர்கள்

## பேச்சாளர்கள்
* பர்வின் சுல்தானா
* முனைவர் சுந்தரவள்ளி

## நாடகம்

## திரைப்படம்
* தமிழ்த் திரைப்பட நடிகைகளின் பட்டியல்

## நகைச்சுவை
* டி. ஏ. மதுரம்
* டி. பி. முத்துலட்சுமி
* மனோரமா
* ஈ. வி. சரோஜா
* சச்சு
* காந்திமதி
* கோவை சரளா

## எதிர்ப்புப் போராட்டம்/சமூகப் போராளிகள்
* மணலூர் மணியம்மை
* மூவலூர் இராமாமிர்தம் அம்மையார்
* அன்னை சத்தியவாணி முத்து
*
* நீலாவதி இராம. சுப்பிரமணியம்
* மணியம்மையார்
* கிருஷ்ணம்மாள் ஜெகன்னாதன் - நில மீட்புப் போராளி
* ரூத் மனோரமா - தாழ்த்தப்பட்ட மக்களுக்கான, பெண்களுக்கான சமூகப் போராளி

## அரசியல்
* குந்தவை பிராட்டியார்

### அரசிகள்
* பாண்டிய அரசி தேவி மீனாட்சி
* இராணி முத்திருவாய் நாச்சியார்
* ஈழத்துப் பனங்காமத்து அரசி வன்னி நாச்சியார்
* இராணி மங்கம்மாள்

### இந்தியா
* வி. என். ஜானகி இராமச்சந்திரன்
* ஜெ. ஜெயலலிதா 
* வி.கே. சசிகலா

### இலங்கை
* நேசம் சரவணமுத்து

### கனடா
* ராதிகா சிற்சபையீசன்

### பிரித்தானியா
* மேஜர் எலிசபத் பாக்கியதேவி

## உசாத்துணைகள்
* பைம்பொழில் மீரான். (2007). *தலை நிமிர்ந்த தமிழச்சிகள்*.  சென்னை: தோழமை வெளியீடு.

பகுப்பு:தமிழ் மகளிரியல்
பகுப்பு:தமிழ் சமுதாயப் பட்டியல்கள்
பகுப்பு:தமிழ்ப் பெண்கள்
எடுத்துக்காட்டு உவமையணி

**எடுத்துக்காட்டு உவமையணி** நேர்ப்பொருளில் வெளிப்படையாகச் சொல்வது.உவமையும் உவமேயமும் தனித்தனித் தொடர்களாக வந்து அவ்விரண்டையும் கூட்டுவிக்கின்ற இடைச்சொல்லான உவம உருபு இவ்விரு தொடர்களின் இடையே வெளிப்படாமல் மறைந்து நின்று பொருள் தருமானால் அஃது **எடுத்துக்காட்டு உவமையணி** ஆகும் .

சான்று:
உவமையணியின் சான்று திருக்குறள் -396.'''

விளக்கம் :
மணற்கேணியானது எவ்வளவு ஆழமாகக் தோண்டுகிறோமோ அவ்வளவுக்கவ்வளவு நீர் சுரக்கும். அதே போல மனிதர் எவ்வளவுகெவ்வளவு கற்கிறார்களோ அவ்வளவுக்கவ்வளவு அவர்களது அறிவு பெருகும்.

   இங்கு மணற்கேணி தோண்டப்படுவது உவமையாகும். மனிதர் கற்பது உவமேயம் ஆகும். போல என்னும்  உவம உருபு வெளிப்பட்டு வரவில்லை.


பகுப்பு:அணி இலக்கணம்
குர்திசுத்தான்

**குர்திஸ்தான்** (குர்தி மொழி: كوردستان) என்பது குருது மக்களின் மரபுவழித் தாயகத்தைக் குறிக்கும்.  இந்த நிலப்பகுதி துருக்கி, ஈராக், ஈரான், சிரியா, ஆர்மேனியா ஆகிய நாடுகளின் பகுதிகளில் இருக்கிறது.  இந்த பகுதிகள் எல்லாம் ஒன்று சேர்க்கப்பட்டு குர்திஸ்தான் உருவாக்கப்படவேண்டும் என்பது குர்து மக்களின் வேண்டுகோள் ஆகும்.
  
இன்றைய குர்திஸ்தான் குர்து மக்கள் அதிகம் வாழும் துருக்கியின் கிழக்கு (துருக்கிய குர்திஸ்தான்), ஈராக்கின் வடக்கு (ஈராக்கிய குர்திஸ்தான்), ஈரானின் வடமேற்கு (ஈரானிய குர்திஸ்தான்) , மற்றும் சிரியாவின் வடக்கு சிரியா குர்திஸ்தான்ஆகிய பகுதிகளைக் குறிக்கிறது.

## இதனையும் காண்க
* குர்திசுத்தான் தொழிலாளர் கட்சி
## மேற்கோள்கள்

பகுப்பு:குர்து மக்கள்
பகுப்பு:குர்திஸ்தான்
அறிபுனைத் திரைப்படம்

**அறிபுனைத் திரைப்படம்** (Science fiction film) என்பது திரைப்படத்தில் உள்ள வகையாகும். விண்வெளி, தானியங்கி, சைபோர்க்ஸ், விண்மீன் போன்ற எதிர்காலக் கூறுகளுடன், வேற்று கிரக வாழ்க்கை முறைகள், அன்னிய உலகங்கள், காலப் பயணம் போன்ற அறிவியலால் முழுமையாக ஏற்றுக்கொள்ளப்படாத நிகழ்வுகளின் கற்பனையான அறிவியல் அடிப்படையிலான சித்தரிப்புகளைப் பயன்படுத்துவதே  அறிபுனைத் திரைப்படம் ஆகும்.

## அறிவியல் திரைப்படங்கள்
* குழந்தைகள் கண்ட குடியரசு
* அப்புச்சி கிராமம்

## அறிவியல் புனைகதை அதிரடி திரைப்படங்கள்

* 2.0
* 24
* ௭ன் ரத்தத்தின் ரத்தமே
* இரண்டாம் உலகம்
* ஏழாம் அறிவு
* எந்திரன்
* இருமுகன்
* நாளை மனிதன்
* மிருதன் (திரைப்படம்) 
* டிக் டிக் டிக்

## அறிவியல் புனைகதை நகைச்சுவை திரைப்படங்கள்

* அதிசய உலகம்
* சின்ன வாத்தியார்
* கலை அரசி
* வியாபாரி
* பத்தாயிரம் கோடி
* வியாபாரி
* நியூ
* மாங்கா

## அறிவியல் புனைகதை சாகச திரைப்படங்கள்
* அதிசய உலகம்

## அறிவியல் புனைகதை திகில் திரைப்படங்கள்

* அம்புலி
* நாளை மனிதன்
* ஜீரோ

## அறிவியல் புனைகதை பரபரப்பூட்டும் திரைப்படங்கள்

* ஈ
* மாயவன்
* தமிழுக்கு எண் ஒன்றை அழுத்தவும்
* விழி மூடி யோசித்தால்

## மேற்கோள்கள்

## வெளி இணைப்புகள்
* அறிபுனைத் திரைப்படங்கள் பக்கம் - 

பகுப்பு:திரைப்பட வகைகள்
சூறாவளி ஐக்

**சூறாவளி ஐக்** (*Hurricane Ike*) 2008 அட்லான்டிக் சூறாவளிப் பருவத்தின் ஒன்பதாவது பெயர்வைத்த வெப்பவலயப் புயலும் மூன்றாம் சூறாவளி ஆகும். கேப் வேர்டே அருகில் தோன்றி செப்டம்பர் 1 ஆம் நாள் வெப்பவலயப் புயலாக தீவிரமானது.

## தற்போதைய நிலவரம்
இப்புயல் தற்போது 4ம் கட்டப் புயலாக துருக்ஸ் மற்றும் கைக்கோஸ் தீவுகளின் 105 கி.மீ. கிழக்கே அமைந்துள்ளது. செப்டம்பர் 5 ஆம் நாள் புளோரிடா மாநில ஆளுனர் சார்லி கிரிஸ்ட் எச்சரிக்கை நிலையை அறிவித்துள்ளார்.

பகுப்பு:சூறாவளிகள்
ஐ
மரபணுத்தொகை

நவீன மூலக்கூற்று உயிரியல், மற்றும் மரபியல்படி, **மரபணுத்தொகை** (Genome) என்பது ஒரு உயிரினத்தின் முழுமையான பாரம்பரியத் தகவல்களின் தொகுப்பைக் குறிக்கின்றது. இது உயிரினங்களின் டி.என்.ஏயில், அல்லது பல தீ நுண்மங்களில் ஆர்.என்.ஏயில் குறியாக்கம் செய்யப்பட்டிருக்கும். ஒரு குறிக்கப்பட்ட ஒரு உயிரினத்தைப் பற்றிய அனைத்து மரபியல் தகவல்களையும் குறிக்கிறது. மரபணுத்தொகையானது, டி.என்.ஏ, ஆர்.என்.ஏ யில் அமைந்திருக்கும் மரபணுக்களையும் அத்துடன் , குறியாக்கத்தைக் கொண்டிராத பகுதிகளையும் சேர்த்தே குறிக்கின்றது. மரபணுத்தொகை என்பது genome என்ற ஆங்கில சொல்லின் தற்கால பயன்பாட்டுக்கு இணையான சொல். மரபணுத்தொகையை மரபகராதி, மரபுத்தொகுதி, மரபுரேகை, மரபுப்பதிவு என்றும் குறிப்பர்.

மனித மரபணுத்தொகைத் திட்டம் மூலம் 2000 ஆண்டு மனித மரபணுத்தொகையின் முழு வடிவத்தையும் பெறுவதற்கான முயற்சி மேற்கொள்ளப்பட்டது. இந்த திட்டம் 10 ஆண்டுகளுக்கு மேலே எடுத்தது. தற்போது ஒரு உயிரினத்தின் மரபணுத்தொகையைக் கண்டுபிடிக்கும் தொழினுட்பம் பல மடங்கு முன்னேறியுள்ளது. எதிர்காலத்தில் ஒவ்வொரு மனிதரும் தமது தனித்துவமான மரபணுத்தொகையைப் பெற்றுக்கொள்ள முடியும்.

## உயிரினங்களும் மரபணுத்தொகைகளும்

## மேற்கோள்கள்

பகுப்பு:மரபணுக்கள்
பகுப்பு:மூலக்கூற்று மரபியல்
பகுப்பு:மரபியல்
மரபணு மாற்றப்பட்ட உயிரினம்

**மரபணு மாற்றப்பட்ட உயிரினம்** *(Genetically Modified Organism) (GMO)* எனப்படுவது மரபணு பொறியியல் மூலம் மரபணுக்களை மாற்றி உருவாக்கப்பட்ட உயிரினம் ஆகும். ’இயற்கையாக அல்லாமல் செயற்கையாக ஓர் உயிரினத்தின் மரபணுப் பொருளில் (*DNA*) மாற்றங்கள் செய்யப்பட்ட உயிரினம்’ என்று **[[உலக சுகாதார அமைப்பு]]** வரையறுக்கிறது. மரபணு மாற்றுவதன் மூலம் விரும்பத்தக்க உயிர் பண்புகளுடன் புதுவகை உயிரினங்களை உருவாக்கலாம். எடுத்துகாட்டு கடலில் கசியும் எண்ணெயை உண்ணும் நுண்ணுயிர். இன்னுமொரு எடுத்துக்காட்டு அதிக விளைச்சல் தரும் கோதுமைப் பயிர்.

## மரபணு மாற்றுப் பயிர்
இன்று பயிரடப்படும் பலவகைப் பயிர்கள் மரபணு மாற்றுப் பயிர்கள் தான். குறிப்பாக சோயா, தக்காளி, விதை அற்ற முந்திரி இவ்வாறு மரபணு மாற்றப்பட்டவை. குறைந்த உற்பத்திச் செலவு அல்லது அதிக விளைச்சல் தரக் கூடிய பக்கவிளைவுகள் அற்ற மாற்றுப் பயிர்கள் சந்தையில் வரவேற்பைப் பெறுகின்றன.

### மரபணு மாற்றுப் பயிர்கள் மீது விமர்சனங்கள்
மரபணு மாற்றப் பயிர்களை பெரும் நிறுவனங்கள் பரப்பி மரபு வழி வேளாண்மைக்கு குந்தகம் விளைவிக்கின்றனர் என்ற குற்றச்சாட்டு உண்டு. மேலும் ஒவ்வொரு முறையும் விதைக்க விதைகளை நிறுவனங்களிடம் பெற வேண்டிய கட்டாயம் இருக்கிறது. இந்த விதைகளை விவசாயி வேறு யாருக்கும் பகிர முடியாது. இவ்வாறு பொதுவில் இருக்கும் விதைகள் முழுமையாக நிறுவனங்களின் தனிச்சொத்தாக மாறக் கூடிய சாத்தியக்கூறு உண்டு.

## மனித உடல்நலத்திற்கு ஏற்படக்கூடிய இடர்கள் எவ்வாறு நிர்ணயிக்கப்படுகின்றன?
இவற்றின் பாதுகாப்பு மதிப்பீடு பின்வரும் விடயங்களை ஆராய்கின்றது: 
:* நேரடியான உடல்நல விளைவுகள் (நச்சுத்தன்மை);
:* ஒவ்வாமையைத் தூண்டும் போக்கு (ஒவ்வாமைப்பண்பு);
:* ஊட்டம் அல்லது நச்சுத்தன்மையை உடையதாகக் கருதப்படும் குறிப்பிட்ட பகுதிகள்;
:* உட்செருகப்பட்ட மரபணுவின் நிலைத்தன்மை;
:* மரபணு மாற்றத்தால் விளைந்த ஊட்டச்சத்து விளைவுகள்;
:* மரபணு உட்செருகலால் விளையக்கூடிய வேறு எதிர்பாராத விளைவுகள்.

= சுற்றுச் சூழலில் ஏற்படுத்தும் பாதிப்புகள் =
* மரபணுமாற்றப்பட்ட உயிரிணத்திலிருந்து மரபணுக்கள் மகரந்தத்தின் வழியாக த்ண்ணுடைய சார்ந்த இணங்களை முற்றிலுமாக அழிக்கும் திறன் கொண்டது 

## மேற்கோள்கள்

## இவற்றையும் பார்க்க
* மரபணு மாற்றுப் பயிர்
* :en:Genetically modified food

## வெளி இணைப்புகள்
* மரபணுமாற்றப்பட்ட பயிர் அறிவோமா?

பகுப்பு:மரபணு மாற்றப்பட்ட உயிரினங்கள்
இல்பொருள் உவமையணி

**இல்பொருள் உவமையணி** மறைபொருளில் வரும். அதாவது இல்லாத ஒன்றை இருப்பது போல கற்பனை செய்து அதனை உவமையாகக் காட்டுவது. 

## எடுத்துக்காட்டு

 திருக்குறள்-78.


விளக்கம் :

அதாவது வலிமையான ஒரு பாலைவனத்திலே பட்டமரம் தளிர்த்ததைப் போன்று அன்பில்லா உயிர்வாழ்க்கை தளிர்க்காது. 

இங்கே வலிமையான பாலைவனத்தில் பட்டமரம் தளிர்ப்பது என்பதே அன்பில்லா வாழ்க்கைக்கு உவமையாகக் காட்டப்படுகிறது. வலிமையான பாலைவனத்தில் பட்டமரம் தளிர்க்கவே தளிர்க்காது. அப்படியொரு நடக்க முடியாத அல்லது  இல்லாத ஒரு விடயத்தை உவமையாகக் காட்டுவதே இல்பொருள் உவமையணி

பகுப்பு: அணி இலக்கணம்
பவேரியாவின் எலிசபெத்

**எலிசபெத் அமலி யூஜினி** (*Elisabeth Amalie Eugenie*, டிசம்பர் 24 1837 – செப்டம்பர் 10, 1898) அல்லது **பவேரியாவின் எலிசபெத்** ஆஸ்திரியா, மற்றும் ஹங்கேரியின் அரசியாக இருந்தவர். ஆஸ்திரியப் பேரரசன் முதலாம் பிரான்ஸ் ஜோசப்பை மணந்தவர். தாயார் லுடோவிக்கா பவேரியாவின் இளவரசியாவார். 1898, செப்டம்பர் 10 இல் சுவிட்சர்லாந்தில் ஜெனீவா நகரில் வைத்து "லுயிஜி லூச்சினி" என்ற தீவிரவாதியினால் கத்தியால் குத்தப்பட்டு கொல்லப்பட்டார்.

## வாழ்க்கைச் சுருக்கம்
பவேரியாவின் மியூனிக் நகரில் பிறந்த எலிசபெத் தனது தாய்வழி உறவினனான ஆஸ்திரியாவின் முதலாம் பிரான்ஸ் ஜோசப்பை ஏப்ரல் 24, 1854 இல் மணந்து ஆஸ்திரியாவின் அரசியானாள். 1867 ஆம் ஆண்டில் ஹங்கேரி ஆஸ்திரியாவுடன் இணைக்கப்பட்ட போது இருவரும் ஆஸ்திரியா-ஹங்கேரியின் அரசனாகவும், அரசியாகவும் முடி சூடினர். அக்காலத்தில் மிகவும் அழகானவள் எனப் பெயரெடுத்திருந்த எலிசபெத், தனது உடலழகைப் பேணுவதில் மிகவும் அக்கறை எடுத்துக் கொண்டாள்.

1889 ஆம் ஆண்டில் இவர்களது ஒரே மகனும் அரசு வாரிசுமான 30-அகவையுடைய "ருடோல்ஃப்" அவனது காதலியுடன் சேர்ந்து தற்கொலை செய்து கொண்டான். இதனை அடுத்து எலிச்சபெத் தனது கடைசிக் காலத்தில் பல நாடுகளுக்கும் சுற்றுப் பயணம் மேற்கொள்ளுவதில் தனது காலத்தைக் கழித்தாள். "மிராமார்" என்ற தனது அரசுக் கப்பலில் மத்தியதரைப் பகுதிகள், மற்றும் போர்த்துக்கல், ஸ்பெயின், மொரோக்கோ, அல்ஜீரியா, மால்ட்டா, கிரேக்கம், துருக்கி, எகிப்து ஆகிய நாடுகளுக்கும் உல்லாசப் பயணங்களை மேற்கொண்டாள். வேறு எந்த ஐரோப்பிய அரசிகளும் இப்படியான நாடுகளுக்கு அக்காலத்தில் சென்றிருக்கவில்லை.

## படுகொலை
செப்டம்பர் 10, 1898 இல் எலிசபெத் தனது 60வது அகவையில் ஜெனீவாவில் சுற்றுப் பயணம் மேற்கொண்டிருந்த போது வைத்து "லுயிஜி லூச்சினி" என்பவனால் குத்திக் கொலை செய்யப்பட்டாள். அவளது கொலையாளி ஜெனீவாவில் தங்கியிருந்த இளவரசன் ஒருவனைக் கொல்லவே அங்கு காத்திருந்ததாகவும், அவனைக் காணாமையினால் அங்கு அந்நேரம் வந்திருந்த எலிசபெத்தைக் குத்திக் கொலை செய்ததாகவும் தெரிவிக்கப்படுகிறது. அராசியின் உடல் வியென்னாவின் நக மையத்தில் உள்ள அரச அடக்கத்தலத்தில் அடக்காம் செய்யப்பட்டது.

## மேற்கோள்கள்

## வெளி இணைப்புகள்
* Elisabeth gallery 
* http://TarotCanada.tripod.com/SissiTarot.html Empress Elisabeth

பகுப்பு:1837 பிறப்புகள்
பகுப்பு:ஆஸ்திரியா
பகுப்பு:அங்கேரிய மக்கள்
பகுப்பு:1898 இறப்புகள்
உயிரி அறவியல்

உயிரியல், குறிப்பாக மரபியல் மனித அறிவை ஆற்றலை பல வழிகளில் பெருக்கி வருகிறது. இது மனித வாழ்வை பல வழிகளில் மேம்படுத்தினாலும், இவ்வறிவு சில தீய வழிகளில் பயன்பட வாய்ப்பு உண்டு. **உயிரி அறவியல்** உயிரியல் அறிவை அறவழி்யில் பயன்படுத்த ஏற்ற விழிப்புணர்வையும் வழிகாட்டல்களையும் தர முனைகிறது.

## சிக்கலான கேள்விகள்
* மரபியல் அறிவு மரபணு கோப்பை மாற்றி புதிய உயிரினங்களை உருவாக்க ஏதுவாகிறது? இவ்வாறு இயற்கையை மாற்றியமைப்பது ஏற்புடையதா?
* மரபியல் அறிவு ஒரு மனிதருடைய உயிரியல் பண்புகளை எடுத்துக்கூறவல்லது. இந்தத் தகவல்களைப் பயன்படுத்தி மனிதருக்குக் காப்புறுதி, வேலைவாய்ப்பு, மருத்துவம் போன்றவற்றில் வேறுபாடு காண்பிப்பது ஏற்புடையதா?
* எதிர்காலத்தில் மரபியல் ஒரு குழந்தையை விரும்பிய மரபணு பண்புகளுடன் படைக்க ஏதுவாக்க கூடும். இதன் மூலம் பணம் படைத்தவர்கள் உயர் ஆற்றல்கள் கொண்ட குழந்தைகளை வடிவமைத்து கொள்ளக்கூடும். இந்த நிலை மனித இனத்தை உயிரியல் நோக்கில் பெரிய வேறுபாடு உள்ள உயிரினங்களாக ஆக்கிவிடும். இது இன்றைய மனித ஏற்றத்தாழ்வை மேலும் கூரியப்படுத்தி பல பிரச்சினைகளுக்கு இட்டுச்செல்லுமா?
* படியெடுப்பு மற்றும் இனப்பெருக்க தொழில்நுட்பங்கள் ஆண்கள் பங்களிக்காமலே பெண் குழந்தையைப் பெற ஏதுவாக்கிறது. எதிர்காலத்தில் பிற உயிரங்கிகள் கூட மனித குழந்தைகளைப் பிறப்பிக்கலாம்? இது மனித உறவுகளைச் சிதைக்காதா?
* குருத்துத் திசுள்களை சினை முட்டையிலிருந்து எடுக்கும் போது சினைமுட்டை அழிக்கப்படும். அப்படி அழியும் போது அது ஒரு உயிரையே அழிப்பதற்குச் சமம் என்பது சிலரின் வாதம். அதேவேளை குருத் திசுக்களைப் பயன்படுத்திய ஆய்வின் மூலம் பல நோய்களுக்குத் தீர்வு காணும் வாய்ப்புள்ளது. எனவே குருத்துத் திசுக்களை ஆய்வுக்கு பயன்படுத்த அனுமதிக்கலாமா?

## மேற்கோள்கள்

பகுப்பு:உயிரியல்
பகுப்பு:அறம்
அறிவியல் எழுத்து

**அறிவியல் எழுத்து** (*Science journalism*) என்பது அறிவியல் தகவல்களையும் செய்திகளையும் மக்களிடம் பகிர்கிறது. இது சமூக விழிப்புணர்வுக்கு அவசியம்.

சமயம், இலக்கியம், கலைகள் போன்ற அக இயல்கள் போல் அல்லாமல் அறிவியல் ஒரு புறவய இயல். அதனால் அறிவியல் எழுத்து நிரூபிக்கப்பட்ட தகவல்களுக்கு முதன்மை தருகிறது. அதேவேளை அறிவியல் கருத்து வேறுபாடுகளை தகுந்தவாறு விளக்க முற்படுகிறது.

அறிவியல் துறைசார் கலைச்சொற்களும் கருத்துருக்களும் மிகுந்த துறை. அறிவியல் எழுத்து அவற்றை இயன்றவரை எளிமைப்படுத்தி பகிர முனைகிறது. அத் தகவல்களை பொது மக்களின் அன்றாட வாழ்வுடன் பொருத்தி பகிர முனைகிறது.

## தமிழில் அறிவியல் எழுத்து
தமிழ் இலக்கியம் பெரும்பாலும் இன்ப இலக்கியமே. சீரிய முறையில் தகவல்களைப் பகிரும் உரைநடை 20ஆம் நூற்றாண்டிலேயே விரிவு பெற்றது. பொது மக்களைப் பெருமளவில் சென்றடைந்த தமிழ் அறிவியல் எழுத்துக்கு முன்னோடியாக சுஜாதா கருதப்படுகிறார்.

ஒப்பீட்டளவில் தமிழ் ஊடகங்கள் திரைப்படம், சோதிடம், ராசி பலன், அரசியல் போன்ற துறைகளுக்குத் தரும் முக்கியத்துவத்தை அறிவியலுக்குத் தருவதில்லை.

## அறிவியல் எழுத்து அணுகுமுறை
### தேசிய நல சேவை ([[ஐக்கிய இராச்சியம்]]) (UK NHS)
* எங்கிருந்து இந்த செய்தி வருகிறது? 
* இது எந்த வகை ஆய்வு?
* இந்த ஆய்வின் முடிவுகள் எவை?
* இந்த முடிவுகளை முன்வைத்து ஆராய்ச்சியாளர்கள் வெளிப்படுத்தும் கருத்துக்கள் எவை?
* தேசிய நல சேவை (ஐக்கிய இராச்சியம்) (NHS) இந்த ஆய்வைப் பற்றி என்ன சொல்கிறது?

## இவற்றையும் பார்க்க
* நுட்ப எழுத்து (Technical writing)

## மேற்கோள்கள்


பகுப்பு:அறிவியல் தமிழ்
பகுப்பு:அறிவியலும் சமூகமும்
பகுப்பு:எழுத்துக்கள்
மனித மரபணுத்தொகைத் திட்டம்

[thumb|right|150px| [டி.என்.ஏ நகலாக்கம்.]]
**மனிதன் மரபணுத்தொகைத் திட்டம்** என்பது மனிதரின் மரபணுத்தொகையை முழுமையாகக் கண்டறிந்து ஆவணப்படுத்த முன்னெடுக்கப்பட்ட திட்டம் ஆகும். இந்த திட்டம் அமெரிக்காவின் தலைமையில் மேலும் ஐந்து நாடுகள் இணைந்து (சீனா, பிரான்ஸ், யேர்மனி, யப்பான், பிரித்தானியா) முன்னெடுக்கப்பட்டது.

மனித வரலாற்றில் இது ஒரு முக்கிய அறிவியல் தொழில்நுட்ப மைல்கல்லாக பார்க்கப்படுகிறது. மனிதரின் மரபகராதியை பிற உயிரின மரபகராதிகளுடன் ஒப்பிட்டு நடைபெற்ற ஆய்வுகள் படிவளர்ச்சிக் கொள்கையை ஆணித்தரமாக உறுதி செய்தது. மரபகராதி மருத்துவத் துறையில் புரட்சியை ஏற்படுத்தும் என்று எதிர்பாக்கப்படுகிறது. வரலாற்றில் முதல் முறையாக மனிதர் தமது மரபணுவை நுண்ணியமுறையில் மாற்றி அமைக்க இந்த திட்டம் வழியமைத்தது. எதிர்காலத்தில் மனிதர் திட்டமிட்டு தமது படிவளர்ச்சியை முன்னெடுக்க முடியும்.
## வரலாறு
மனித மரபணுத்தொகையை முழுமையாக ஆராய்ந்து அறிவதற்காக மனித மரபணுத்தொகைத் திட்டம் 1989 இல்  ஆரம்பிக்கப்பட்டு, 2000 ஆம் ஆண்டில் முழு மரபணூத்தொகைக்குரிய ஒரு சுமாரான வரைவு செய்து முடிக்கப்பட்டது. பின்னர் 2003 ஆம் ஆண்டில், அப்போதுள்ள தொழில்நுட்பத்தின் அடிப்படையில் முக்கியமான மரபணுக்கள் அனைத்தையும் உள்ளடக்கிய, முழுமையான மரபணுத்தொகை அறியப்பட்டு விட்டதாக அறிவிக்கப்பட்டது. 2006 ஆம் ஆண்டில், கடைசியாக ஆராயப்பட்டுக் கொண்டிருந்த நிறப்புரியின் ஆய்வும் முடிவடைந்து, Nature எனப்படும் அறிவியல் இதழில் வெளியிடப்பட்டதுடன், மனித மரபணுத்தொகை ஆய்வுத் திட்டம் முழுமையடைந்து விட்டது. இதன் மூலம் கிடைக்கப்பெற்ற தகவல்கள் உலகெங்கும் உள்ள உயிரியல் மருத்துவ ஆய்வாளர்கள், மருத்துவர்களால் பயன்படுத்தப்பட முடியும்.

## இந்தியா பங்கெடுக்க தவறுதல்
இந்த திட்டத்தில் ஆறுநாடுகள் முக்கிய பங்களித்தன. இதில் இந்தியா பங்களிக்க தவறிவிட்டது. இதை தவறவிட்டதற்கு இந்தியாவின் மந்தமான அரச துறையே காரணம் என இந்தியாவை பங்கெடுக்க ஊக்குவித்த இந்திய விஞ்ஞானி Pushpa M. Bhargava ஒரு கட்டுரையில் தெரிவித்தார்.

## மேற்கோள்கள்


## வெளி இணைப்புகள்
* Human Genome Project Information
? National Human Genome Research Institute

பகுப்பு:மரபணுக்கள்
பகுப்பு:மூலக்கூற்று மரபியல்
பகுப்பு:உயிரித் தொழினுட்பம்
பகுப்பு:மரபியல்
நிலாரசிகன்

**நிலாரசிகன்(ராஜேஷ் வைரபாண்டியன்)** ,   இவர் கவிஞர் மற்றும் எழுத்தாளர். தூத்துக்குடி மாவட்டத்தைச் சேர்ந்த இவர் கவிதை, சிறுகதை, கட்டுரை மற்றும் விமர்சனங்களை எழுதி வருகிறார். தகவல் தொழில் நுட்பத்துறையில் பணிபுரிந்து வரும் இவரது படைப்புகள் ஆனந்த விகடன், வார்த்தை, உயிர்மை, கல்கி, புன்னகை, அகநாழிகை, நவீன விருட்சம், உயிர் எழுத்து, கல்குதிரை, கொம்பு போன்ற இதழ்களிலும், கீற்று, கூடல்திணை, அதிகாலை, உயிரோசை, திண்ணை, தமிழோவியம் போன்ற இணைய இதழ்களிலும் வெளியாகி இருக்கின்றன. 2011க்கான "சுஜாதா சிறந்த சிற்றிதழ் விருது" பெற்றிருக்கும் 361 என்னும் தீவிர நவீன இலக்கிய சிற்றிதழின் ஆசிரியர்.

## கவிதை நூல்கள்
* வெயில் தின்ற மழை(2010)
* மீன்கள் துள்ளும் நிசி (2012) - சிறந்த கவிதைநூலுக்கான புன்னகை விருது பெற்றது
* கடலில் வசிக்கும் பறவை (2013)
*வேனிற்காலத்தின் கற்பனைச் சிறுமி(2018) - சிறந்த கவிதை நூலுக்கான சுஜாதா விருது பெற்றது

## சிறுகதை நூல்
* யாரோ ஒருத்தியின் டைரிக்குறிப்புகள்(2009)
* ஜூலி யட்சி(2015)

## சிறுவர் நாவல்

* குகைதேசக் குள்ளர்கள்(2020)

## வெளியிணைப்புகள்
*நிலாரசிகன் இணையதளம் 
* நிலாரசிகன் சிறுகதைகள்
* மாற்று இணையத்தில் நிலாரசிகன் எழுதிய தமிழ் வலைப்பதிவுகளின் தொகுப்பு 

பகுப்பு:தமிழக எழுத்தாளர்கள்
பகுப்பு:தமிழ்க் கவிஞர்கள்
பகுப்பு:தூத்துக்குடி மாவட்ட மக்கள்
இலத்திரன்வோல்ட்

இயற்பியலில், **எலட்டிரான் வோல்ட்டு** அல்லது **இலத்திரன் வோல்ட்டு** (*electron volt, eV*) என்பது ஆற்றலின் ஓர் அலகாகும். இதனை **[[எதிர்மின்னி]]-வோல்ட்டு** என்றும் குறிப்பிடலாம்.

பிணைப்பற்ற, விடுபட்ட, இலத்திரன் ஒன்று ஒரு வோல்ட்டு அளவுள்ள மின் அழுத்த வேறுபாட்டைக் கொண்ட மின்புலத்தினூடாக முடுக்கப்படும்போது அவ் இலத்திரன் பெறும் ஆற்றல் ஓர் *இலத்திரன் வோல்ட்டு* ஆகும்.

:: 1 eV = 1.602 176 53 J

ஓர் **இலத்திரன் வோல்ட்டு** என்பது ஓர் எதிர்மின்னியின் (இலத்திரனின்) மின்மமாகிய (மின்னூட்டமாகிய) 1.602 176 53(14) கூலுமை, 1 வோல்ட்டால் பெருக்க வரும் ஆற்றல் அளவு. ஒரு வோல்ட்டு என்பது 1 யூல் வகுத்தல் 1 கூலும் என்பதையும் கருத்தில் கொள்ளலாம்.

எலட்டிரான் வோல்ட்டு என்பது மிகச்சிறிய அலகாகும். கதிரியலிலும் பிற அறிவியல் துறையிலும் கிலோ எலட்டிரான் வோல்ட்டு (KeV ), மெகா எலட்டிரான் வோல்ட்டு (MeV ) அலகுகளில் அளவிடப்படுகின்றன.

## வெளி இணைப்புகள்
* BIPM's definition of the electronvolt 
* http://physics.nist.gov/cuu/Constants physical constants reference; CODATA data

பகுப்பு:ஆற்றல் அலகுகள்
பகுப்பு:துகள் இயற்பியல்
சொல் அணி

**சொல் அணி** ஆறு வகைப்படும்.
அவையாவன: எதுகை, மோனை, சிலேடை, மடக்கு, பின்வருநிலை, 
## எதுகை
செய்யுளில் அல்லது வசனத்தில் இரண்டாவது எழுத்து ஒழுங்குபடத் தொகுக்கப்பட்டிருப்பது. அல்லது செய்யுட் சீர்களின் இரண்டாவது எழுத்து ஒன்றிவரத் தொடுப்பது.
**உதாரணம்** 

ஒ**ட்**டகத்தைக் க**ட்**டிக்கோ
கெ**ட்**டியாக ஒ**ட்**டிக்கோ 
வ**ட்**ட வ**ட்**டப் பொ**ட்**டுக்காரி


## மோனை
செய்யுளில் அல்லது வசனத்தில் முதலாவது எழுத்து ஒழுங்குபடத் தொகுக்கப்பட்டிருப்பது. 
**உதாரணம்** 

**க**ட்டோடு குழலாட **ஆ**ட
**க**ண்ணென்ற மீன் **ஆ**ட ஆட
**பொ**ட்டோடு **ந**கையாட ஆட
**பெ**ண்ணென்ற **நீ**யாடு ஆடு


## சிலேடை
ஒரு சொற்றொடரை வேறுவேறு இடங்களில் பிரிக்கும் போது வெவ்வேறு பொருள் தருவது.
**உதாரணம்** 

*ஓடும் இருக்கும் அதன் உள்வாய் வெளுத்திருக்கும்*
*நாடும் குலைதனுக்கு நாணாது*
இச் செய்யுளில் 
**ஒரு கருத்து:**
நாய் ஓடும். இருக்கும். அதன் வாயின் உட்பக்கம் வெள்ளையாக இருக்கும். சாப்பாட்டை நாடும். குலைப்பதற்கு நாணாது என்று வரும்.

**மறு கருத்து** 

தேங்காய்க்கு ஓடு இருக்கும். உட்பக்கம் வெள்ளையாக இருக்கும்
 குலை போட நாணாது. நாடும்- மனிதர்களால் விரும்பப் படும் என்று வரும்.

இங்கு ஒரு செய்யுள் இரு வேறு பொருள்களைத் தருகிறது. 
தனியாக ஒரு சொல்லைப் பார்க்கும் போது 
**அறிவில்லாதவன்**

அறிவில்+ஆதவன்
அறிவு+இல்லாதவன் என இருபொருள்களைத் தருகின்றன.


## மடக்கு
ஒரு சொற்றொடரில் தொடர்ந்து வரும் சொல் ஒன்றாக இருக்கும். ஆனால் பொருள் வேறுபடும்.
**உதாரணம்**

அரவம் அரவம் அறியுமா?
இதன் பொருள்
பாம்பு சத்தம் அறியுமா.
ஒரு அரவம் பாம்பையும், ஒரு அரவம் சத்தத்தையும் குறிக்கின்றது.


## பின்வருநிலை
ஒரே சொல் அடுத்தடுத்து ஒரே பொருளில் வருவது
**உதாரணம்** 

*நோய் எல்லாம் நொய் செய்தார் மேலவாம் நோய்செய்யார்* 
*நோயின்மை வேண்டுபவர்*
இதன் பொருள்: 
துன்பம் இல்லாமல் வாழ விரும்புகின்றவர் துன்பம் செய்ய மாட்டார். ஏனெனில் அத்துன்பம் செய்வோரையே சாரும் என அறிந்துள்ளனர். 
இங்கு நோய் என்பது துன்பத்தைக் குறிக்கிறது. 
நோய் என்ற ஒரே சொல் மீண்டும் மீண்டும் அதே பொருளில் வருகிறது.

## அந்தாதி
பாடலில் ஒரு வசனத்தில் முடியும் சொல் அடுத்த வசனத்தில் தொடக்கமாக வருவது.
உதாரணம்

வசந்த கால நதிகளிலே வைரமணி **நீரலைகள்** 
**நீரலைகள்** மீதினிலே நெஞ்சிரண்டின் **நினைவலைகள்**
**நினைவலைகள்** தொடர்ந்து வந்தால் நேரமெல்லாம் **கனவலைகள்**
**கனவலைகள்** வளர்வதற்கு காமனவன் மலர்க்கணைகள்


பகுப்பு: அணி இலக்கணம்
பீட்டர் புரூகல்

**பீட்டர் புரூகல்** (Pieter Brueghel 1525 - செப்டெம்பர் 9, 1569) ஒரு நெதர்லாந்து மறுமலர்ச்சி ஓவியர் ஆவார். இவர் நிலத்தோற்றம், குடியானவர்கள் தொடர்பிலான காட்சிகளை வரைவதில் பெரிதும் அறியப்பட்டவர். இதனால், பிற புரூகல் குடும்பத்தவர்களிடம் இருந்து வேறுபடுத்துவதற்காக இவரை *குடியானவர் புரூகல் (Peasant Bruegel)* என்றும் அழைத்தனர்.

பீட்டர் புரூகல் நெதர்லாந்தில் உள்ள பிரெடா என்னுமிடத்தில் பிறந்ததாகச் சொல்லப்பட்டாலும், இது, டச்சு நகரான பிரெடாவையா அல்லது இலத்தீன் மொழியில் பிரெடா எனப்படும் பெல்ஜிய நகரான பிரீயைக் குறிக்கிறதா என்பது தெளிவாகத் தெரியவில்லை. இவர் பீட்டர் கோக் வான் ஏல்ஸ்ட் என்பவரிடம் தொழில் பழகினார். பின்னர் இவரது மகளையே புரூகல் மணம் செய்துகொண்டார்.

## மேற்கோள்கள்

பகுப்பு:நெதர்லாந்து ஓவியர்கள்
பகுப்பு:1569 இறப்புகள்
வவுனியா சிறப்புப் படைத்தலைமையகத் தாக்குதல்

**வவுனியா சிறப்புப் படைத்தலைமையகத் தாக்குதல்** என்பது 2008, செப்டம்பர் 9  செவ்வாய்க்கிழமை அதிகாலை 3:05 மணிக்கு வவுனியாவில் அமைந்திருந்த இலங்கை இராணுவப் படைத்தலைமையகத்தின் மீது தமிழீழ விடுதலைப் புலிகளின் கரும்புலிகளும் வான்புலிகளும் இணைந்து நடத்திய தாக்குதலைக் குறிக்கும். இந்த தாக்குதலில் மொத்தம் 10 கரும்புலிகளும் புலிகளின் மூன்று வானூர்திகளும் பங்கேற்றன. இத்தாக்குதலின் போது அங்கிருந்த கண்காணிப்பு கதுவீ (ராடர்) முற்றாக அழிக்கப்பட்டதாகவும், வான்புலிகளின் வானூர்திகளும் தளத்தின் மீது தாக்குதல் நடத்திவிட்டு பாதுகாப்பாக திரும்பியுள்ளதாகவும் படைத்தளத்தின் மீது கேணல் கிட்டு பீரங்கி படைப்பிரிவினர் நடத்திய செறிவான ஆட்லறி தாக்குதலில் படையினருக்கு பேரழிவு ஏற்பட்டுள்ளது என்றும் விடுதலைப்புலிகள் தெரிவித்தனர். இந்த தாக்குதலில் ஈடுபட்ட பத்து கரும்புலிகளும் உயிரிழந்தனர்.

இலங்கை இராணுவ முகாமில் ராடர் தளத்தில் பணியாற்றிய இரு இந்தியர்கள் காயமடைந்துள்ளதாக பிபிசி செய்தி வெளியிட்டுள்ளது.

## இழப்புகள்
விடுதலைப் புலிகளின் தகவல்களின் படி இத்தாக்குதல்களில் இலங்கைப் படையினர் 20-க்கும் அதிகமானவர்கள் கொல்லப்பட்டு பலர் படுகாயமடைந்தனர். வெடிபொருள் களஞ்சியங்களும் தொலைத்தொடர்புக் கோபுரமும் தொலைத்தொடர்பு தொழில்நுட்ப ஆய்வகமும் வானூர்தி எதிர்ப்பு ஆயுதமும் முற்றாக தாக்கி அழிக்கப்பட்டன. சிறிலங்கா படையினரின் வன்னித்தலைமையகமும் சிறப்புப்படையணியின் வன்னித்தலைமையகமும் பெரும் சிதைவுக்குள்ளாகின.

தமது தரப்பில் 10 படையினர் கொல்லப்பட்டதாகவும் விடுதலைப் புலிகளின் வானூர்தி ஒன்று சுட்டு வீழ்த்தப்பட்டதாகவும் இலங்கை இராணுவம் அறிவித்தது.

## உயிரிழந்த கரும்புலிகள்
* கரும்புலி லெப்டினன்ட் கேணல் மதியழகி
* கரும்புலி மேஜர் ஆனந்தி
* கரும்புலி கப்டன் கனிமதி
* கரும்புலி கப்டன் முத்துநகை
* கரும்புலி கப்டன் அறிவுத்தமிழ்
* கரும்புலி லெப்டினன்ட் கேணல் வினோதன்
* கரும்புலி மேஜர் நிலாகரன்
* கரும்புலி கப்டன் எழிலகன்
* கரும்புலி கப்டன் அகிலன்

## மேற்கோள்கள்


## வெளி இணைப்புகள்
* Air Force destroys LTTE aircraft - Mullaittiuvu &#91;Updated&#93; 
* Mission on Vanni SF HQ successful, Tiger aircrafts safe - LTTE
* வவுனியா படைத்தளத்தில் இந்திய அதிகாரிகள் பணியாற்றியதனை ஒப்புக்கொண்டது இந்திய தூதரகம்
* இந்திய அரசின் இரட்டை வேடத்தை அம்பலப்படுத்திய புலிகளின் வானூர்தி தாக்குதல்: பழ.நெடுமாறன்
* புலிகளின் தாக்குதலை ஆராய வவுனியா வரவுள்ள இந்திய இராணுவ நிபுணர் குழு

பகுப்பு:தமிழீழ விடுதலைப் புலிகளின் தாக்குதல்கள்
மன்காட்டன் திட்டம்

**மான்கற்ரன் திட்டம்** (மான்ஹாட்டன் திட்டம்; *Manhattan Project*) என்பது முதல் அணு குண்டை உருவாக்க மேற்கொள்ளப்பட்ட திட்டம் ஆகும். இரண்டாம் உலகப் போரின் போது (1931-1946) ஐக்கிய அமெரிக்க தலைமையில் ஐக்கிய இராச்சியம், கனடா ஆகிய நாடுகள் இணைந்து இந்த திட்டத்தை நிறைவேற்றின. இந்த திட்டம் நடைபெற்ற இடமான மன்ஹாட்டன் அமெரிக்காவின் பெரிய நகரமனான நியூ யோர்க்கின் ஒரு பகுதி ஆகும்.

நாசி படைத்துறை அணு ஆயுதம் தொடர்பாக ஆய்வு செய்வதாக பயந்து, இந்த திட்டம் தொடங்கியது. 1939 ஒரு சிறு ஆராய்ய்சி திட்டத்தில் இருந்து தொடங்கி, பின்னர் இந்த திட்டத்தில் 130,000 நபர்களை பணியாற்றினார்கள். இதற்கு $2 பில்லியன் (24 பில்லியான் - 2008) செலவு ஏற்பட்டது. இந்த திட்டதை அமெரிக்க படைத்துறை நிர்வாகித்தது, அமெரிக்க இயற்பியலாளர் ஜெ. இராபர்ட் ஓப்பன்ஹீமர் வழிநடத்தினார்.

இந்த திட்டத்தின் விளைவாக ஆகஸ்ட் 6, 1945 இல் முதல் அணுகுண்டு ஜப்பானிய நகரமான ஹிரோஷிமா மீது வீசப்பட்டது. இதில் 140, 000 மக்கள் இறந்தார்கள், பல்லாயிரக்கணக்கானோர் காயமடைந்தனர். இரண்டாவது அணுகுண்டு ஆகஸ்ட் 8, 1945 அன்று ஜப்பானிய நகரமான நாகசாகி மீது வீசப்பட்டது. இதில் 39,000 மக்கள் இறந்தார்கள், 25,000 மக்கள் காயமடைந்தனர்.

பகுப்பு:அணுவியல்
பகுப்பு:திட்டங்கள்
பகுப்பு:இரண்டாம் உலகப் போர்
யோக்கோகாமா

**யோக்கோகாமா** (ஜப்பானிய மொழி: 横浜市 *யோக்கொஹாமா-ஷி*) நிப்பான் நாட்டின் இரண்டாவது பெரிய நகரம். கான்டோ பகுதியில் உள்ள கனகாவா மாகாணத்தின் தலைநகரமும் இதுவே. இந்நகரம் நிப்பானின் தலைநகராம் டோக்கியோவிற்கு அருகில் உள்ளது.

இவ்வூரில் ஒரு பன்னாட்டு வணிகத் துறைமுகம் உள்ளது. வெளி நாட்டவர் வந்து செல்வதற்காக இத்துறைமுகம் 19-ஆம் நூற்றாண்டில் உருவாக்கப்பட்டது.

பகுப்பு:ஜப்பானிய நகரங்கள்
கடல் புறா (புதினம்)

**கடல் புறா** (*Kadal Pura*) இந்தியாவின் தமிழ்நாட்டைச் சேர்ந்த எழுத்தாளர் சாண்டில்யன் எழுதிய ஒரு வரலாற்றுப் புதினம் ஆகும். சோழரின் படைத்தளபதியான கருணாகரத் தொண்டைமானை கதைத் தலைவனாகக் கொண்டு இப்புதினம் எழுதப்பட்டுள்ளது. சிறீ விஜய நாட்டில் இருந்து சோழர் உதவி தேடி வந்த  இளவரசருக்கும் அவரது மகளுக்கும் சோழ இளவரசரான அநபாயரும் அவரது படைத்தலைவரான கருணாகர பல்லவனும்  உதவுவது கதையின் ஒரு பகுதியாகும். இம்முயற்சிக்கு அநபாயரின் தோழரான அமீர் என்ற அராபியரும் அவரது ஆசானாகிய அகூதா என்ற சீனரும் உதவுகின்றனர்.

## கதைச்  சுருக்கம்
கலிங்கத்தில் கருணாகர பல்லவன் மேற்கொண்ட சவால்கள், அதனை அநபாய சோழனின் துணையோடு எவ்வாறு முறியடித்தான் என்பதிலிருந்து கதை தொடங்குகிறது. அகூதாவின் உதவியால் கடற்போரின் நுணுக்கங்களை அறிந்து, அகூதாவிடம் பரிசாகப் பெற்ற கப்பலை, தனக்கேற்றவாறு மாற்றி கடல் புறாவை உருவாக்குகிறான்.

கடல்புறாவின் உதவியால் கடல் கொள்ளைக்காரர்களிடமிருந்து சோழ நாட்டு வணிகர்களை காப்பாற்றுகிறான். கடல் மோகினித்தீவில் மஞ்சளழகியை சந்திக்கிறான். மஞ்சளழகி அவனிடம் காதல் வயப்படுகிறாள். தன் கடமையை முன்னிட்டும், காஞ்சனாவின் நினைவாலும் மஞ்சளழகியை ஏற்க முடியாமல் விலகுகிறான். ஆனாலும் அவளை மறக்க முடியாமல் வருந்துகிறான்.

பின் தற்செயலாக காஞ்சனாவை  கடல்  கொள்ளைக்காரர்களிடமிருந்து காப்பாற்றுகிறான். ஸ்ரீவிஜயத்தைக் கைப்பற்றி சோழப் புலிக்கொடியை பறக்கவிடுகிறான். போரில் தோற்ற ஜெயவர்மனின் வேண்டுகோளின் பேரில் வீரராஜேந்திரசோழர் மஞ்சளழகியையும் கருணாகர பல்லவனுக்கு  மணமுடித்து வைக்கிறார்.

## கதை மாந்தர்
* கருணாகர பல்லவன் - சோழர் படைத் தலைவன்.
* அநபாயர் - சோழ இளவரசர்.
* குணவர்மன் - ஶ்ரீ விஜய இளவரசர்
* காஞ்சனா தேவி - குணவர்மனின் மகள்.
* மஞ்சளழகி - ஜெயவர்மன் மகள் 
* அமீர் - அராபிய வணிகன், அநபாயரின் நண்பன்.
* அகூதா - அமீரின் ஆசான், சீன நாட்டைச் சேர்ந்தவன்.

## மேற்கோள்கள்

## வெளி இணைப்புகள்

பகுப்பு:சாண்டில்யனின் புதினங்கள்
பகுப்பு:வரலாற்றுத் தமிழ்ப் புதினங்கள்
பகுப்பு:நூலட்டை விடுபட்ட நூல்கள்